
Text rozhodnutia
Súd: Krajský súd Bratislava Spisová značka: 6S/233/2014 Identifikačné číslo súdneho spisu: 1014201802 Dátum vydania rozhodnutia: 30. 03. 2016 Meno a priezvisko sudcu, VSÚ: JUDr. Soňa Langová ECLI: ECLI:SK:KSBA:2016:1014201802.1 Uznesenie Krajský súd v Bratislave v právnej veci žalobcu: Arcadia Consulting s.r.o., Ružová dolina 6, 821 08 Bratislava, IČO: 45 252 599, právne zastúpený: JUDr. Peter Kubík, advokát, s.r.o., Staré Grunty 162, 841 04 Bratislava, proti žalovanému: Finančné riaditeľstvo Slovenskej republiky, Lazovná 63, 974 01 Banská Bystrica, o preskúmanie zákonnosti rozhodnutia žalovaného č. 1100302/1/432001/2014/5060 zo dňa 01.10.2014, takto r o z h o d o l : Krajský súd v Bratislave o d k l a d á vykonateľnosť rozhodnutia žalovaného č. 1100302/1/432001/2014/5060 zo dňa 01.10.2014 v spojení s rozhodnutím Daňového úradu Bratislava č. 9104408/5/989943/2014/KovM zo dňa 18.06.2014, a to až do právoplatnosti rozhodnutia súdu vo veci samej. o d ô v o d n e n i e : Žalobou doručenou Krajskému súdu v Bratislave dňa 29.10.2014 sa žalobca domáhal preskúmania zákonnosti rozhodnutia žalovaného č. 1100302/1/432001/2014/5060 zo dňa 01.10.2014, ktorým žalovaný nevyhovel odvolaniu žalobcu a potvrdil rozhodnutie Daňového úradu Bratislava č. 9104408/5/989943/2014/KovM zo dňa 18.06.2014o vyrubení platiteľovi dane z pridanej hodnoty (žalobcovi) za zdaňovacie obdobie máj 2013 rozdiel dane z pridanej hodnoty v sume XX.XXX,- Eur. Žalobca dňa 06.11.2014 doručil tunajšiemu súdu návrh, ktorým požiadal súd o odklad vykonateľnosti v záhlaví identifikovaných rozhodnutí. Ako dôvod tejto žiadosti uviedol, že vyrubený rozdiel dane z pridanej hodnoty v rámci celej daňovej kontroly je vzhľadom na jeho výšku pre neho likvidačný, žalobca nemá disponibilné prostriedky na jeho zaplatenie a bez odkladu vykonateľnosti napadnutých rozhodnutí by s najväčšou pravdepodobnosťou mohlo dôjsť k ohrozeniu a aj zrušeniu jeho podnikateľskej činnosti, nakoľko podnikateľská činnosť žalobcu je závislá na uplatnení si nároku na vrátenie nadmerného odpočtu dane z pridanej hodnoty. Podľa § 250c veta druhá O.s.p., na žiadosť účastníka môže predseda senátu uznesením vykonateľnosť rozhodnutia odložiť, ak by okamžitým výkonom napadnutého rozhodnutia hrozila závažná ujma. Súd na základe obsahu spisu konštatoval, že sú splnené podmienky pre postup podľa ustanovenia § 250c veta druhá O.s.p., nakoľko existuje predpoklad, že žalobca by sa mohol dostať do finančných ťažkostí, súd žiadosti žalobcu vyhovel a uznesením bola odložená vykonateľnosť napadnutých rozhodnutí až do právoplatnosti rozhodnutia súdu o podanej žalobe. Poučenie: Proti tomuto uzneseniu odvolanie nie je prípustné.

